દિવસે ને રાતે બદલાતી ટેકનોલોજિના આ ટાઈમમાં ભાષા અને સાહિત્યને પ્રોત્સાહન આપતાં ઘણાં માધ્યમો ઉપલબ્ધ છે. હસવું આવી જાય એવી વાત છે, પણ જુઓ ને હજી કાલ સુધી આપણે ગુજરાતીમાં ટાઈપ કઈ રીતે કરવું એ માટે એકબીજાને શિખામણો આપતા હતા ! ડોક્ટરો અને ઇજનેરોની હોડમાં ગૃહિણીઓ પણ બ્લૉગ લખવામાં વધારે પાછળ નથી. સહુ પોતાના મનની વાતો સહુની સાથે કરી રહ્યાં છે. પાડોશી સાથે વાત કરતાં પહેલાં વિચાર કરનારાઓ અજાણ્યા અને ક્યાંય વસતા લોકો ને ફૉલો કરી રહ્યા છે.